Stonewall Inn és un bar gai, recordat per ser allí on van començar els famosos disturbis de 1969, que van significar el començament del moviment d'alliberament gai als Estats Units. Està situat en el 53 de Christopher Street, Greenwich Village, Nova York. Els disturbis de Stonewall són considerats com un dels fets més importants del moviment pels drets civils de lesbianes, gais, bisexuals i transsexuals.